Kraton Galuh

Kraton Galuh (aksara Sondhâ: ᮊᮛᮏᮃᮔ᮪ ᮌᮜᮥᮂ) panèka kraton sè acorak Hinḍu è Inḍonèsia, sè bâḍâ è antarana songay citarum è bun bârâ' bân songay Cisarayu (Serayu) jhughân Cipamali (Lèkè Brebbes) è bun tèmor. Kraton panèka panerros ḍâri Kraton Kenḍan, bâbâ'ânna Mèḍan Kamulan.

Sajhârâ ngennai Kraton Galuh bâḍâ è naska kona Carita Parahiyangan, sèttong naska abhâsa Sondhâ sè ètolès è awwâl abad ka-16. Ḍâlem naska kasebbhut, carèta ngennai Kraton Galuh èmolaè bâkto Rahiyangta ri Medangjati sè dhâddhi rato Meḍang sa'abiddhâ 15 taon è Tana Mèḍang Kamulan (Jhâbâ Tengnga). Saterrossa, kakobâsa'an panèka èwârissaghi ḍâ' pottrana sè ètugas è Galuh ka'ḍinto Sang Wretikandayun.

 Kraton Kembhâr 
Wretikandayun anḍi' tello' ana' lakè': Rahiyang Sempakwaja (dhâddhi resiguru è Galunggung), Rahiyang Kidul (dhâddhi resi è Denuh), bân Rahiyang Mandiminyak. Sa'amponna kobâsa Galuh sa'abiddhâ sangang polo taon (612-702), Wretikandayun ègântè sareng Rahiyang Mandiminyak, pottra bungsona, sabbhâb kaḍuwâ kaka'an dhâddhi resiguru.

 Sombher